Garis masa skandal 1Malaysia Development Berhad

Skandal 1Malaysia Development Berhad ialah skandal politik yang berterusan di Malaysia, yang mana Perdana Menteri ketika itu Najib Razak dituduh menyalurkan lebih RM 2.67 bilion (kira-kira AS$700 juta) ke dalam akaun bank peribadinya daripada 1Malaysia Development Berhad (1MDB), sebuah syarikat pembangunan strategik milik kerajaan. Berikutan gesaan berulang kali untuk melepaskan jawatan oleh orang ramai, Najib kehilangan kuasa dalam pilihan raya umum Malaysia 2018, dan kini sedang dibicarakan bersama beberapa tokoh penting yang terlibat.

Najib telah disabitkan di Mahkamah Tinggi, Mahkamah Rayuan dan Mahkamah Persekutuan berhubung pecah amanah dan pengubahan wang haram RM42 juta dalam kes SRC International, dan selepas banyak rayuan yang gagal, pada tahun 2022, Najib mula menjalani hukuman penjara dengan kes lain terus dibicarakan. Isterinya, Rosmah Mansor, turut menghadapi tuduhan pengubahan wang haram dan pengelakan cukai, yang mana beliau mengaku tidak bersalah.

 2009 
 2 April: Najib mengangkat sumpah sebagai Perdana Menteri Malaysia keenam.People.com.cn , 3 April 2009.
 Julai: Kementerian Kewangan, di bawah kepimpinan Najib, mengambil alih Lembaga Pelaburan Terengganu (TIA), mencadangkan pertukaran nama kepada 1Malaysia Development Berhad dan memperluaskan entiti baharu yang diserahkan dari negeri (Terengganu) ke pembangunan peringkat nasional.
 September: Suruhanjaya Syarikat Malaysia meluluskan transformasi TIA kepada 1Malaysia Development Berhad (1MDB) pada 25 September. 1MDB menjalin usaha sama AS$2.5 bilion dengan syarikat minyak swasta Saudi PetroSaudi International.
 11 Oktober: Pengerusi 1MDB, Bakke Salleh meletakkan jawatannya buat kali kedua dalam tempoh 6 bulan, berikutan pengurusan berulang kali tidak mematuhi arahannya.

 2010 
 Mei: 1MDB menandatangani perjanjian bersama dana kekayaan berdaulat di Qatar dan Abu Dhabi, UAE. Ia juga bersama-sama melaksanakan pembangunan lapangan terbang lama di Sungai Besi dan projek itu dinamakan Bandar Malaysia.

Lihat juga
 Kontroversi Najib Razak

 Rujukan 

Kategori:Kontroversi politik di Malaysia
Kategori:Rasuah di Malaysia
Kategori:1Malaysia
Kategori:Sejarah politik Malaysia